Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 151/13/7712	Svidník, 20.5.2013
EEČ : 2-60-22-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	Aj napriek tomu, že rozsudkom Okresného súdu vo Svidníku, č.k. 5C/82/2005-39 zo dňa 6.3.2006, ktorý nadobudol právoplatnosť dňa 10.5.2006, mu bola uložená povinnosť prispievať výživným na dcéru XXXXX, nar. XXXXX a syna XXXXX, nar. XXXXX mesačne sumou po 33,19 € (1 000.- SK) vždy do 15. dňa v mesiaci vopred k rukám oprávnenej XXXXX, si túto povinnosť v Giraltovciach, okr. Svidník ani inde riadne neplnil za obdobie od mesiaca december 2011 doposiaľ nie neptretržite, čím mu na výživnom vznikol dlh vo výške 835,37 €,

lebo zanikla trestnosť činu

Odôvodnenie:
	Uznesením povereného príslušníka PZ Obvodného oddelenia PZ v Giraltovciach, ČVS: ORP-112/GE-SK-2013 zo dňa 25.3.2013 bolo podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, tak ako je to uvedené vo výrokovej časti tohto uznesenia.
 
	Dňa 14.5.2013 poverený príslušník PZ predložil návrh na zastavenie trestného stíhania a to z dôvodov uvedených v § 215 ods. 1 písm. h) Tr. polriadku.

	Po preskúmaní návrhu povereného úpríslušníka PZ vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obv. XXXXX v priebehu vyšetrovania uhradil oprávnenej XXXXX dlžné výživné v plnej výške osobne, čo potvrdila aj vo svojom výsluchu zo dňa 13.5.2013.

	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Tr. poriadku, prokurátor zastaví trestné stíhanie ak zanikla trestnosť činu.

	Z uvečdeného vyplýva, že obvinený sa predmetnej trestnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo trvaleo nepriaznivé následky a kedže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor